Universis presentes litteras inspecturis, nos officialis archidiaconi Flavigniacensis notum facimus quod cum reverendus in Christo pater dominus Hugo, Dei gratia episcopus Eduensis, dederit et concesserit Fremino, scissori suo, et Reginete ejus uxori, de Alisia, ad vitam ipsorum conjugum aut alterius ipsorum superstitis, prout ipsi conjuges, in nostra propter hoc presentia specialiter constituti, spontanei confitentur, res inferius nominatas, pro serviciis que dictus Freminus impendit et fecit dicto reverendo patri et sedi episcopali Eduensi, videlicet terras que fuerunt archipresbiteri de Tullione, quas ad manum tenebat dictus reverendus pater, scilicet unam peciam terre sitam in monte de Auxeto, juxta terram Laurentii dicti lou Cocy, ex parte una, et juxta terram liberorum dicti Aupitre ex altera; item, aliam peciam terre sitam es Chanz effondré, adherentem ex parte una terre à la Geste, et ex alia parte terre Johannis dicti Bocardet et terre Perroneti dicti à Lauvernat; item, aliam peciam terre sitam en Auruz de Miste, adherentem terre au Buteaul ex una parte, et ex altera parte terre Regnaudi Poteaul; item, duas pecias prati, quarum una adheret prato conversi Ongiaci ex una parte, et ex alia parte prato dicti Monin Bertelin, et alia est contigua prato Johanneti et prato dicti Odenet; item, quamdam maseriam adherentem maserie curati nunc de Alisia ex una parte, et ex alia parte maserie dicti au Grilar; item, quoddam sauceium situm au Pertyns, inter lou Cotiz ex parte una, et ex alia parte inter dictum la Geste: predicti conjuges nolunt et concedunt et in hoc expresse consentiunt quod, ipsis duobus sublatis de medio, omnes res predicte cum omni melioratione in eisdem facta ad predictum reverendum patrem vel ad ejus successores episcopos Eduenses libere revertantur. In reccompensationem quarum rerum predictarum predicti conjuges coram nobis constituti, scientes et spontanei, dant, quittant et concedunt in puram et perpetuam hereditatem predicto reverendo patri et ejus successoribus, nomine dicte sedis, vineam quamdam dictam vigne corte, sitam au Gravain, juxta vineam domini Stephani, curati de Alisia ex parte una, et ex alia parte juxta vineam dicti Clerc Renaud, retento eisdem conjugibus solummodo quamdiu vixerint usu fructu. Promittentes dicti conjuges coram nobis, per juramenta sua ad sancta Dei evangelia, etc. In cujus rei testimonium presentibus litteris sigillum curie archidiaconi Flavigniacensis, duximus apponendum. Datum anno Domini millesimo ducentesimo nonagesimo sexto, mense maii.